64. ΝΟΜΟΘΕΤ.ΔΙΑΤΑΓΜΑ υπ’ αριθ. 298 της 23/27 Σεπτ. 1969 (ΦΕΚ Α΄195) Περί προσλήψεως υπό του Ελληνικού Οργανισμού Τουρισμού υπαλλήλων επί σχέσει ιδιωτικού δικαίου. Άρθρ.1.-1.Προς αντιμετώπισιν κατεπειγουσών αναγκών, ανακυψασών εκ της ηυξημένης τουριστικής κινήσεως και του ύψους του προγράμματος δημοσίων επενδύσεων, της εκ τούτων αυξήσεως των μέσων εντονωτέρας προβολής και εποπτείας, επιτρέπεται εις τον Ελληνικόν Οργανισμόν Τουρισμού όπως, δια χρονικόν διάστημα πάντως ουχί πέραν της 31 Δεκ. 1970, προσλάβη επί σχέσει εργασίας ιδιωτικού δικαίου προσωπικόν εντός των ακολούθων αριθμητικών ορίων. Α)Διοικητικούς υπαλλήλους μέχρις 135, ήτοι: α) 50 πτυχιούχους Ανωτάτων Σχολών, εξ ων 30 γνωρίζοντας αρτίως μίαν τουλάχιστον ξένην γλώσσαν, β) 45 κεκτημένους απολυτήριον Μέσης Εκπαιδεύσεως, εξ ων 30 γνωρίζοντας αρτίως μίαν τουλάχιστον ξένην γλώσσαν, γ) 15 δακτυλογράφους, εξ ων 10 εις μίαν ξένην γλώσσαν, και δ) 25 ειδικών προσόντων και πείρας επί θεμάτων τουρισμού. Β)Τεχνικούς υπαλλήλους μέχρις 24, ήτοι: α) Α΄ Κατηγορίας 13 και β) Β΄ Κατηγορίας 11. Γ)Βοηθητικόν και υπηρετικόν προσωπικόν μέχρι 15. 2.Η πρόσληψις του περί ών η προηγουμένη παράγραφος προσωπικού επιτρέπεται, μετ’ απόφασιν του Υπουργού Συντονισμού, εκδιδομένην προτάσει του Γενικού Γραμματέως του Ελληνικού Οργανισμού Τουρισμού, μετά σύμφωνον γνώμην του Διοικητικού Συμβουλίου αυτού. 3.Αι πάσης φύσεως αποδοχαί και αποζημιώσεις του εν παρ. 1 του παρόντος προσληφθησομένου προσωπικού ορίζονται δια κοινών αποφάσεων των Υπουργών Συντονισμού και Οικονομικών, εκδιδομένων προτάσει του Γενικού Γραμματέως του Ελληνικού Οργανισμού Τουρισμού, μετά γνώμην του Διοικητικού αυτού Συμβουλίου, βαρύνουν δε τον προϋπολογισμόν του Ελληνικού Οργανισμού Τουρισμού. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 